เผยโครงการปลูกป่า ดงระแนงถูกทิ้งร้าง
สืบเนื่องจากป่าสงวนแห่งชาติดงระแนง บ้านคลองขาม ต.บัวบาน และ ต.เขาพระนอน อ.ยางตลาด จ.กาฬสินธุ์ เนื้อที่ 69,375 ไร่ แบ่งเป็นพื้นที่รังวัดตามมติ ครม.วันที่ 30 เม.ย.2541 เป็นแปลงปลูกป่า ทดแทน 20,699 ไร่ เป็นที่ ส.ป.ก. 19,001 ไร่ และเป็น พื้นที่ปลูกป่าแปลงถาวรเฉลิมพระเกียรติฯ ปี 2545 ซึ่งอยู่ในความรับผิดชอบของกรมอุทยานแห่งชาติสัตว์ป่า และพันธุ์พืช นอกจากนี้ กระทรวงทรัพยากรธรรมชาติและสิ่งแวดล้อม ได้จัดสรรงบประมาณปลูกป่า จัดซื้อเพาะกล้าไม้จำนวนหนึ่งตามโครงการปลูกป่า ไร่ละ 2,500-3,000 บาทต่อปี และปีที่ 2-6 ให้งบดูแล ฟื้นฟูไร่ละ 700-1,000 บาท และปีที่ 7-9 อีกไร่ละ 700-1,000 บาท รวมเป็นยอดเงินหลายสิบล้านบาท แต่ปัจจุบันไม่มี จนท.เข้าไปดูแลโครงการปลูกป่าดง–ระแนง และปล่อยให้ทิ้งร้าง อ้างว่าไม่มีงบประมาณ จนกรมอุทยานแห่งชาติ สัตว์ป่า และพันธุ์พืช ไม่สามารถส่งมอบพื้นที่ให้กับกรมป่าไม้ได้,เมื่อวันที่ 13 ก.ย. นายอุทัย อินพวง ผอ.ส่วนฟื้นฟู และพัฒนาพื้นที่อนุรักษ์ 8 ขอนแก่น เปิดเผยว่า ได้สั่งให้ จนท.เข้าแจ้งความกับผู้บุกรุกป่าสงวนดงระแนง จำนวน 16 จุด ซึ่งเป็นพื้นที่ปลูกป่าที่มีภาคเอกชนเข้าร่วม หรือเอฟบีที เนื้อที่ 630 ไร่ ส่วนการส่งมอบ พื้นที่ป่าสงวนดงระแนงที่กรมอุทยานฯดูแลให้กับกรมป่าไม้ยังมีปัญหาอยู่นั้น เดิมพื้นที่แห่งนี้ขึ้นกับกรมป่าไม้ ต่อมาปี 2547 ได้แบ่งออกเป็น 2 กรม โดยให้กรมอุทยานฯดูแลพื้นที่ป่าอนุรักษ์ ขณะที่กรมป่าไม้ดูแลพื้นที่ชั้นรองป่าสงวน ส่วนป่าสงวนดงระแนงแห่งนี้,อยู่ในการดูแลของกรมป่าไม้เก่า และสำนักอนุรักษ์ 8 ดูแลอยู่ ซึ่งอยู่ระหว่างการส่งมอบพื้นที่ป่า และมีปัญหาติดขัดหลายอย่าง อย่างไรก็ตาม ในวันที่ 13 ก.ย.นี้ จะลงพื้นที่ป่าดงระแนงเพื่อตรวจสอบแนวเขตที่ดินให้ชัดเจนก่อนดำเนินการในขั้นตอนต่อไป.
สืบเนื่องจากป่าสงวนแห่งชาติดงระแนง บ้านคลองขาม ต.บัวบาน และ ต.เขาพระนอน อ.ยางตลาด จ.กาฬสินธุ์ เนื้อที่ 69,375 ไร่ แบ่งเป็นพื้นที่รังวัดตามมติ ครม.วันที่ 30 เม.ย.2541 เป็นแปลงปลูกป่า ทดแทน 20,699 ไร่
ป่าสงวนแห่งชาติ,อุทัย อินพวง,กรมป่าไม้,กาฬสินธุ์,ดงระแนงถูกทิ้งร้าง,หนังสือพิมพ์ไทยรัฐ